Kedves Tanulók!

2020. május 4. és 8. között a következő feladatokat végezzétek el.

Már feltöltöttem a virtuális füzeteitekbe az e heti feladataitokat. Ha esetleg nem találjátok a múlt héten küldött linket vagy más okból nem látjátok, nyugodtan írjatok, hogy küldjem el újra.

A következő videókban megnézhetitek újra a have got/has got használatát:

<https://www.youtube.com/watch?v=ibTiIaI6KsE>, <https://www.youtube.com/watch?v=6qh_qTOgkhY>

Egy táblázatban összefoglalom nektek, amit tudnunk kell:

Tehát az angolok a **have got/has got** kifejezést arra használják, ha szeretnék kifejezni, hogy van valamije, tehát birtokol valamit.

**I have got a cat. = Van egy macskám.**

Ha azt szeretné kifejezni, hogy nincs valamije, akkor egyszerűen odateszi a NOT szócskát:

**I have not got any cats. = Nincs macskám.**

A piszok NOT szócska elválasztja egymástól a két jó barátot, és bepofátlankodik közéjük. Ez olyan, mint amikor te beszélgetsz a barátoddal vagy barátnőddel és valaki közétek áll.

Amikor pedig kérdezni szeretnénk, akkor a HAVE érzi úgy, hogy neki kell a legelsőnek lennie a mondatban:

**Have you got any cats? = Van macskád?**

Az angolok azonban szeretnek nagyon röviden beszélni, így ezeket a kifejezéseket gyakran rövidítik:

have got = ’ve got I’ve got a cat.

have not got = haven’t got Ihaven’t got any cats.

Kérdésben nem tudunk rövidíteni.

Táblázatban:

|  |  |  |  |  |  |
| --- | --- | --- | --- | --- | --- |
| I (én) | have got | a cat. | I | haven’t got | any cats. |
| You (te) | have got | a cat | You | haven’t got | any cats |
| He/She/It (ő) | ***has got*** | a cat. | He/She/It | ***hasn’t got*** | any cats |
| We (mi) | have got | a cat. | We | haven’t got | any cats |
| You (ti) | have got | a cat. | You | haven’t got | any cats |
| They ők) | have got | a cat. | They | haven’t got | any cats |

Ahogy látod, a fiúk és lányok, szeretnek különcködni, és nem viselkednek rendesen. HAS GOT-ra változnak. Ezt jól jegyezd meg! A rövidítésük is ennek megfelelően változik:

has got = ’s got

has not got = hasn’t got

Kérlek szépen, hogy írj 10 mondatot, hogy milyen testrészeid vannak. A példamondatok nem tartoznak bele a 10 mondatba. Rád bízom, hogy rövidített alakban írod-e vagy kiírod a szavakat. A számokat lehet számjeggyel írni. Most magadról írsz, így kérlek, minden mondatot úgy kezdj, ***I have got…*** Ha több van abból a testrészből, akkor ne felejtsd el a többes szám jelét: ***S!***

Pl.: I have got 1 nose.

 I have got 2 ears.

Beküldési határidő: 2020. május. 12.

A beküldés módja:

Az elkészült munkákat a virtuális füzetben kell beküldeni (külön mentés nem szükséges, automatikusan ment).